
Parlamentul  României

Camera  Deputaţilor

Comisia pentru industrii si servicii

Plx.278/2012                                                                        Bucureşti 11.02.2014       
                                                                                                4c-3/161/2012
BIROUL PERMANENT

AL

CAMEREI DEPUTAŢILOR


În conformitate cu prevederile art. 95 din Regulamentul Camerei Deputaţilor, republicat, vă înaintăm, alăturat, Raportul asupra  propunerii legislative privind interzicerea explorărilor şi exploatărilor perimetrelor cu zăcăminte de hidrocarburi lichide sau gazoase prin fracturarea (fisurarea) hidraulică şi anularea licenţelor exclusive de explorare a tuturor proiectelor care recurg la această tehnică, transmisă

cu adresa Pl.x 278 din 27 iunie 2012 şi înregistrată cu nr. 4c-3/161/2012.
Prin obiectul de reglementare şi conţinutul său, propunerea legislativă face parte din categoria legilor organice.

PREŞEDINTE,

Iulian Iancu

RAPORT  
asupra  propunerii legislative privind interzicerea explorărilor şi exploatărilor perimetrelor cu zăcăminte de hidrocarburi lichide sau gazoase prin fracturarea (fisurarea) hidraulică şi anularea licenţelor exclusive de explorare a tuturor proiectelor care recurg la această tehnică

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere în fond, cu propunerea legislativă privind interzicerea explorărilor şi exploatărilor perimetrelor cu zăcăminte de hidrocarburi lichide sau gazoase prin fracturarea (fisurarea) hidraulică şi anularea licenţelor exclusive de explorare a tuturor proiectelor care recurg la această tehnică, transmisă cu adresa Pl.x 278 din 27 iunie 2012 şi înregistrată cu nr. 
4c-3/161/2012.
Senatul în calitate de primă cameră sesizată a respins această propunere legislativă în şedinţa din 21 iunie 2012.


Propunerea legislativă are ca obiect de reglementare interzicerea explorărilor şi exploatărilor perimetrelor cu zăcăminte de hidrocarburi lichide sau gazoase (gaze de şist) prin fracturarea (fisurarea) hidraulică a rocilor pe teritoriul României şi anularea licenţelor exclusive de explorare a tuturor proiectelor care recurg la această tehnică, în vederea prevenirii efectelor negative asupra mediului şi a riscurilor pentru sănătatea umană.
Comisia juridică, de disciplină şi imunităţi a avizat favorabil propunerea legislativă, aviz transmis cu adresa nr. Plx. 278/04.09.2012.

Comisia pentru administraţie publică, amenajarea teritoriului şi echilibru ecologic a avizat negativ propunerea legislativă, aviz transmis cu adresa nr. 26/186 din 13.09.2012.
Potrivit prevederilor art.61 din Regulamentul Camerei Deputaţilor, republicat,  Comisia pentru industrii şi servicii a dezbătut proiectul de Lege menţionat mai sus în şedinţa din data de  11.02.2014.        
La lucrările comisiei au fost prezenţi 24 de deputaţi din totalul de 25 de deputaţi membri ai comisiei.
           În urma dezbaterilor, membrii comisiei au hotărât cu majoritate de voturi, să supună plenului Camerei Deputaţilor, Raportul de respingere asupra propunerii legislative privind interzicerea explorărilor şi exploatărilor perimetrelor cu zăcăminte de hidrocarburi lichide sau gazoase prin fracturarea (fisurarea) hidraulică şi anularea licenţelor exclusive de explorare a tuturor proiectelor care recurg la această tehnică.
Prin obiectul de reglementare şi conţinutul său, proiectul de lege face parte din categoria legilor organice.

Potrivit prevederilor art. 75 alin. (1)  din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, Camera Deputaţilor este Camera decizională.

                  PREŞEDINTE,                                              SECRETAR,
                  Iulian Iancu                                                   Antal Istvan
        Consilier parlamentar,

         
Viorica Petraşcu

